erhwenkuo/poetry-chinese-zhtw huggingface dataset:
酬從叔聽夜泉見寄
作者：項斯（唐）

夢罷更開戶，寒泉聲隔雲。共誰尋最遠，獨自坐偏聞。巖際和風滴，溪中泛月分。豈知當此夜，流唸到江濆。
和李用夫栽小松
作者：項斯（唐）

移來未換葉，已勝在空山。靜對心標直，遙吟境助閑。影侵殘雪際，聲透小窗間。即聳淩空幹，翛翛豈易攀。
哭南流人
作者：項斯（唐）

遙見南來使，江頭哭問君。臨終時有雪，旅葬處無雲。官庫空收劍，蠻僧共起墳。知名人尚少，誰為錄遺文。
經李白墓
作者：項斯（唐）

夜郎歸未老，醉死此江邊。葬闕官家禮，詩殘樂府篇。遊魂應到蜀，小碣豈旌賢。身沒猶何罪，遺墳野火燃。
春夜樊川竹亭陪諸同年宴
作者：項斯（唐）

相知皆是舊，每恨獨遊頻。幸此同芳夕，寧辭倒醉身。燈光遙映燭，萼粉暗飄茵。明月分歸騎，重來更幾春。
送僧
作者：項斯（唐）

靈山巡未遍，不作住持心。逢寺暫投宿，是山皆獨尋。有時過靜界，在處想空林。從小即行腳，出家來至今。
送蘇處士歸西山
作者：項斯（唐）

南遊何所為，一篋又空歸。守道安清世，無心換白衣。深林蟬噪暮，絕頂客來稀。早晚重相見，論詩更及微。
遊爛柯山
作者：項斯（唐）

步步出塵氛，溪山別是春。壇邊時過鶴，棋處寂無人。訪古碑多缺，探幽路不真。翻疑歸去晚，清世累移晨。
送友人之永嘉
作者：項斯（唐）

長貧知不易，去計擬何逃。相對人愁別，經過幾處勞。城連沙岫遠，山斷夏雲高。猶想成詩處，秋燈半照濤。
巴中逢故人
作者：項斯（唐）

勞思空積歲，偶會更無由。以分難相舍，將行且暫留。路岐何處極，江峽半猿愁。到此分南北，離懷豈易收。
送歸江州友人初下第
作者：項斯（唐）

名高不俟召，收採獻君門。偶屈應緣數，他人盡為冤。新春城外路，舊隱水邊村。歸去無勞久，知君更待論。
舜城懷古
作者：項斯（唐）

禪禹遜堯聰，巍巍盛此中。四隅鹹啟聖，萬古賴成功。道德去彌遠，山河勢不窮。停車一再拜，帝業即今同。
送劉道士之成都嚴真觀
作者：項斯（唐）

嚴君名不朽，道出二經中。歸去精誠懇，還應夢寐通。池臺鏡定月，松檜雨餘風。想對靈玄憶，人間戀若空。
漢南遇友人
作者：項斯（唐）

此身西複東，何計此相逢。夢盡吳越水，恨深襄漢鐘。積雲開去路，曙雪疊前峰。誰即知非舊，憐君忽見容。
遊頭陀寺上方
作者：項斯（唐）

高步陟崔嵬，吟閑路惜回。寺知何代有，僧見梵天來。暮靄連沙積，餘霞遍檻開。更期招靜者，長嘯上南臺。
送友人遊河東
作者：項斯（唐）

停車曉燭前，一語幾潸然。路去幹戈日，鄉遙饑饉年。湖波晴見雁，槐驛晚無蟬。莫縱經時住，東南書信偏。
中秋夜懷
作者：項斯（唐）

趨馳早晚休，一歲又殘秋。若只如今日，何難至白頭。滄波歸處遠，旅食尚邊愁。賴見前賢說，窮通不自由。
寄富春孫路處士
作者：項斯（唐）

平生醉與吟，誰是見君心。上國一歸去，滄江閑至今。鐘繁秋寺近，峰闊晚濤深。疏放長如此，何人長得尋。
送客歸新羅
作者：項斯（唐）

君家滄海外，一別見何因。風土雖知教，程途自致貧。浸天波色晚，橫笛鳥行春。明發千檣下，應無更遠人。
杭州江亭留題登眺
作者：項斯（唐）

處處日馳銷，憑軒夕似朝。漁翁閑鼓棹，沙鳥戲迎潮。樹間津亭密，城連塢寺遙。因誰報隱者，向此得耕樵。
荊州夜與友親相遇
作者：項斯（唐）

山海兩分岐，停舟偶似期。別來何限意，相見卻無辭。坐永神凝夢，愁繁鬢欲絲。趨名易遲晚，此去莫經時。
送友人遊邊
作者：項斯（唐）

方春到帝京，有戀有愁並。萬裡江海思，半年沙塞程。綠陰斜向驛，殘照遠侵城。自可資新課，還期振盛名。
題贈宣州亢拾遺
作者：項斯（唐）

傳騎一何催，山門晝未開。高人終避世，聖主不遺才。坐次欹臨水，門中獨舉杯。誰為旦夕侶，深寺數僧來。
姚氏池亭
作者：項斯（唐）

池館饒嘉致，幽人愜所閑。筱風能動浪，岸樹不遮山。嘯檻魚驚後，眠窗鶴語間。何須說廬阜，深處更躋攀。
送友人之江南
作者：項斯（唐）

東南路苦辛，去路見無因。萬裡此相送，故交誰更親。日浮汀草綠，煙霽海山春。握手無別贈，為予書劄頻。
彭蠡湖春望
作者：項斯（唐）

湖亭東極望，遠棹不須回。遍草新湖落，連天眾雁來。蘆洲殘照盡，雲障積煙開。更想鴟夷子，扁舟安在哉。
聞友人會裴明府縣樓
作者：項斯（唐）

閑閣雨吹塵，陶家揖上賓。湖山萬疊翠，門樹一行春。景遍歸簷燕，歌喧已醉身。登臨興不足，喜有數來因。
歸家山行
作者：項斯（唐）

獻賦才何拙，經時不恥歸。能知此意是，甘取眾人非。遍隴耕無圃，緣溪釣有磯。此懷難自遣，期在振儒衣。
長安書懷呈知己
作者：項斯（唐）

江湖歸不易，京邑計長貧。獨夜有知己，論心無故人。一燈愁裡夢，九陌病中春。為問清平日，無門致出身。
聞蟬
作者：項斯（唐）

動葉複驚神，聲聲斷續勻。坐來同聽者，俱是未歸人。一棹三湘浪，單車二蜀塵。傷秋各有日，千可念因循。
李處士道院南樓
作者：項斯（唐）

霜晚複秋殘，樓明近遠山。滿壺邀我醉，一榻為僧閑。樹簇孤汀眇，帆欹積浪間。從容更南望，殊欲外人寰。
送顧非熊及第歸茅山
作者：項斯（唐）

吟詩三十載，成此一名難。自有恩門入，全無帝裡歡。湖光愁裡碧，巖景夢中寒。到後松杉月，何人共曉看。
春日題李中丞樊川別墅
作者：項斯（唐）

心知受恩地，到此亦裴回。上路移時立，中軒隔宿來。川光通沼沚，寺影帶樓臺。無限成蹊樹，花多向客開。
龍州與韓將軍夜會
作者：項斯（唐）

庭綠草纖纖，邊州白露沾。別歌緣劍起，客淚是愁添。見月鵲啼樹，避風雲滿簾。將軍盡尊酒，樓上賦星佔。
途中逢友人
作者：項斯（唐）

長大有南北，山川各所之。相逢孤館夜，共憶少年時。爛醉百花酒，狂題幾首詩。來朝又分袂，後會鬢應絲。
送友人下第歸襄陽
作者：項斯（唐）

失意已春殘，歸愁與別難。山分關路細，江繞夜城寒。草色連晴阪，鼉聲離曉灘。差池是秋賦，何以暫懷安。
宿山寺
作者：項斯（唐）

慄葉重重複翠微，黃昏溪上語人稀。月明古寺客初到，中宵能得幾時睡，又被鐘聲催著衣。
病鶴
作者：項斯（唐）

青雲有意力猶微，豈料低迴得所依。幸念翅因風雨困，縱使他年引仙駕，主人恩在亦應歸。
夢仙
作者：項斯（唐）

昨宵魂夢到仙津，得見蓬山不死人。雲葉許裁成野服，次第引看行未遍，浮光牽入世間塵。
古扇
作者：項斯（唐）

昨日裁成奪夏威，忽逢秋節便相違。寒塵妒盡秦王女，千年蕭瑟關人事，莫語當時掩淚歸。
涇州聽張處士彈琴
作者：項斯（唐）

邊州獨夜正思鄉，君又彈琴在客堂。彷彿不離燈影外，似聞流水到瀟湘。
贈別
作者：項斯（唐）

魚在深泉鳥在雲，從來只得影相親。他時縱有逢君處，應作人間白髮身。
對鱠
作者：項斯（唐）

行到鱸魚鄉裡時，鱠盤如雪怕風吹。猶憐醉裡江南路，馬上垂鞭學釣時。
憶朝陽峰前居
作者：項斯（唐）

每憶閑眠處，朝陽最上峰。溪僧來自遠，林路出無蹤。敗褐黏苔遍，新題出石重。霞光侵曙發，嵐翠近秋濃。健羨機能破，安危道不逢。雪殘猿到閣，庭午鶴離松。此地虛為別，人間久未容。何時無一事，卻去養疏慵。
暮上瞿唐峽
作者：項斯（唐）

自古艱難地，孤舟旦暮程。獨愁空託命，省已是輕生。有樹皆相倚，無巖不倒傾。蛟螭波數怒，鬼怪火潛明。履道知無負，離心自要驚。何年面骨肉，細話苦辛行。
和李中丞醉中期王徵君月夜同遊滻水舊居
作者：項斯（唐）

醉後情俱遠，難忘素滻間。照花深處月，當戶舊時山。事想同清話，歡期一破顏。風流還愛竹，此夜尚思閑。
濁水求珠
作者：項斯（唐）

靈魄自沉浮，從來任濁流。願從深處得，不向暗中投。圓月時堪惜，滄波路可求。沙尋龍窟遠，泥訪蚌津幽。是寶終知貴，唯恩且用酬。如能在公掌，的不負明眸。
江村夜泊
作者：項斯（唐）

日落江路黑，前村人語稀。幾家深樹裡，一火夜漁歸。
落第後歸覲喜逢僧再陽
作者：項斯（唐）

相逢須強笑，人世別離頻。去曉長侵月，歸鄉動隔春。見僧心暫靜，從俗事多屯。宇宙詩名小，山河客路新。翠桐猶入爨，青鏡未辭塵。逸足常思驥，隨群且退鱗。宴乖紅杏寺，愁在綠楊津。羞病難為藥，開眉懶顧人。
送越僧元瑞
作者：項斯（唐）

靜中無伴侶，今亦獨隨緣。昨夜離空室，焚香淨去船。
舊宮人
作者：項斯（唐）

自出先皇玉殿中，衣裳不更染深紅。宮釵折盡垂空鬢，如今還向城邊住，禦水東流意不通。
夢遊仙
作者：項斯（唐）

夢遊飛上天家樓，珠箔當風掛玉鉤。鸚鵡隔簾呼再拜，將謂便長於此地，雞聲入耳所堪愁。
送宮人入道
作者：項斯（唐）

願隨仙女董雙成，王母前頭作伴行。初戴玉冠多誤拜，旦暮焚香繞壇上，步虛猶作按歌聲。
長安退將
作者：項斯（唐）

塞晚沖沙損眼明，歸來養病住秦京。上高樓閣看星坐，翠眉紅臉和回鶻，惆悵中原不用兵。
遙裝夜
作者：項斯（唐）

卷席貧拋壁下床，且鋪他處對燈光。欲行千里從今夜，誰知更有芙蓉浦，南去令人愁思長。
送苗七求職
作者：項斯（唐）

相逢未得三回笑，風送離情入剪刀。客路最能銷日月，去去緣多山與海，鶴身寧肯為飛勞。
山行
作者：項斯（唐）

青櫪林深亦有人，一渠流水數家分。山當日午回峰影，行逢賣藥歸來客，不惜相隨入島雲。
題永忻寺影堂
作者：項斯（唐）

不遇修寺日，無錢入影堂。故來空禮拜，臨去重添香。僧得名難近，燈傳火已長。發心依止後，借住有鄰房。
獻令狐相公，時相公郊壇行事回
作者：項斯（唐）

鶚在卿雲冰在壺，代天才業本籲謨。榮同伊陟傳朱戶，不知機務時多暇，還許詩家屬和無。
句
作者：項斯（唐）

佳人背江坐，眉際列煙樹。。馬蹄沒青莎，船跡成空波。春風吹兩意，何意更相值。（《古意》。以上並見張為《主客圖》）更望會稽何處是，沙連竹箭白鷳群。。
與王仙客互嘲
作者：甘洽（唐）

王，計爾應姓田。為你面撥獺，抽卻你兩邊。——甘洽甘，計爾應姓丹。為你頭不曲，回腳向上安。——仙客
題濠州高塘館
作者：閻敬愛（唐）

借問襄王安在哉，山川此地勝陽臺。今宵寓宿高塘館，神女何曾入夢來。
題敬愛詩後
作者：李和風（唐）

高唐不是這高塘，淮畔荊南各異方。若向此中求薦枕，參差笑殺楚襄王。
答日休皮字詩
作者：歸氏子（唐）

八片尖裁浪作球，火中燖了水中揉。一包閒氣如長在，惹踢招拳卒未休。
謔池亳二州賓佐兼寄宣武軍掌書記李晝
作者：張魯封（唐）

杜叟學仙輕蕙質，韋公事佛畏青娥。樂營卻是閒人管，兩地風情日漸多。
戲酬張魯封
作者：李晝（唐）

秋浦亞卿顏叔子，譙都中憲老桑門。如今柳巷通車馬，唯恐他時立棘垣。
即事
作者：楊鸞（唐）

白日蒼蠅滿飯盤，夜間蚊子又成團。每到更深人靜後，定來頭上咬楊鸞。
嘲周顓
作者：座客（唐）

龍津掉尾十年勞，聲價當時鬥月高。惟有紅妝回舞手，似持霜刀向猿猱。
和座客
作者：周顓（唐）

十載文場敢憚勞，宋都回鶂為風高。今朝甘被花枝笑，任道尊前愛縛猱。
答或人
作者：張鷟（唐）

寧可且將朱唇飲酒，誰能逐你黑齒常之。
嘲崔嘏
作者：施肩吾（唐）

二十九人及第，五十七眼看花。
嶺南詩句
作者：蘇芸（唐）

郭裡多榕樹，街中足使君。
諧詩逸句
作者：包賀（唐）

霧是山巾子，船為水靸鞋。棹搖船掠鬢，風動水槌胸。苦竹筍抽青橛子，石榴樹掛小瓶兒。
題洞庭湖
作者：蔡押衙（唐）

可憐洞庭湖，恰到三冬無髭須。
戲令狐相
作者：溫庭筠（唐）

自從元老登庸後，天下諸胡悉帶鈴。
與羅隱互謔
作者：顧雲（唐）

青蠅被扇扇離席，——顧雲白澤遭釘釘在門。——羅隱
引自落便宜句
作者：孫光憲（唐）

窗下有時留客宿，室中無事伴僧眠。
嘲廩丘令丞
作者：商則（唐）

令丞俱動手，縣尉止回身。
題漢祖廟
作者：羅穎（唐）

項羽英雄猶不懼，可憐容得闢陽侯。
自賦催妝詩
作者：陳嶠（唐）

彭祖尚聞年八百，陳郎猶是小孩兒。
戲為舉子對句
作者：何承裕（唐）

曉來犬吠張三婦，日暮猿啼呂四妻。
答弟婦歇後語
作者：李濤（唐）

慚無竇建，愧作梁山。
與釋惠江互謔
作者：程紫霄（唐）

僧錄琵琶腿，——程紫霄先生觱慄頭。——釋惠江
與李榮互謔
作者：僧法軌（唐）

姓李應須禮，言榮又不榮。——僧法軌身長三尺半，頭毛猶未生。——李榮
贈郭駙馬
作者：李端（唐）

青春都尉最風流，二十功成便拜侯。金距鬥雞過上苑，日暮吹簫楊柳陌，路人遙指鳳凰樓。方塘似鏡草芊芊，初月如鉤未上弦。新開金埒看調馬，今朝都尉如相顧，原脫長裾學少年。
宿淮浦憶司空文明
作者：李端（唐）

愁心一倍長離憂，夜思千重戀舊遊。秦地故人成遠夢，別恨轉深何處寫，前程唯有一登樓。
送濮陽錄事赴忠州
作者：李端（唐）

成名不遂雙旌遠，主印還為一郡雄。赤葉黃花隨野岸，聞說古書多未校，肯令才子久西東。
送馬尊師
作者：李端（唐）

南入商山松路深，石床溪水晝陰陰。雲中採藥隨青節，武陵花木應長在，願與漁人更一尋。
題元注林園
作者：李端（唐）

謝家門館似山林，碧石青苔滿樹陰。乳鵲眄巢花巷靜，獨有野人箕踞慣，過君始得一長吟。
野寺病居喜盧綸見訪
作者：李端（唐）

青青麥壟白雲陰，古寺無人新草深。乳燕拾泥依古井，一臥漳濱今欲老，誰知才子忽相尋。
送皎然上人歸山
作者：李端（唐）

適來世上豈緣名，適去人間豈為情。古寺山中幾日到，法主欲歸須有說，門人流淚厭浮生。
贈道士
作者：李端（唐）

姓氏不書高士傳，形神自得逸人風。已傳花洞將秦接，終朝賣卜無人識，敝服徒行入市中。
題雲際寺準上人房
作者：李端（唐）

高僧居處似天臺，錫仗銅瓶對綠苔。竹巷雨晴春鳥囀，獨夜焚香禮遺像，空林月出始應回。
山中寄苗員外
作者：李端（唐）

鳥鳴花發空山裡，衡嶽幽人藉草時。既近淺流安筆硯，聞說潘安方寓直，與君相見漸難期。
憶故山贈司空曙
作者：李端（唐）

漢主金門正召才，馬卿多病自遲回。舊山暫別老將至，知君素有棲禪意，歲晏蓬門遲爾開。
閑園即事贈考功王員外
作者：李端（唐）

南陌晴雲稍變霞，東風動柳水紋斜。園林帶雪潛生草，今朝一望還成暮，欲別芳菲戀歲華。
寄廬山真上人
作者：李端（唐）

高僧無跡本難尋，更得禪行去轉深。青草湖中看五老，更說謝公南座好，煙蘿到地幾重陰。
題覺公新蘭若
作者：李端（唐）

頭白禪師何處還，獨開蘭若樹林間。鬼因巫祝傳移社，新齋結誓如相許，願與雷宗永閉關。
贈道者
作者：李端（唐）

窗中忽有鶴飛聲，方士因知道欲成。來取圖書安枕裡，送客自傷身易老，不知何處待先生。
代棄婦答賈客
作者：李端（唐）

玉壘城邊爭走馬，銅鞮市裡共乘舟。鳴環動佩恩無盡，忍懷賤妾平生曲，獨上襄陽舊酒樓。
和李舍人直中書對月見寄
作者：李端（唐）

名卿步月正淹留，上客裁詩怨別遊。素魄近成班女扇，盈手入懷皆不見，陽春曲麗轉難酬。
臥病聞吉中孚拜官寄元秘書昆季
作者：李端（唐）

漢家採使不求聲，自慰文章道欲行。毛遂登門雖異賞，年少奉親皆願達，敢將心事向玄成。
江上逢柳中庸
作者：李端（唐）

舊住衡山曾夜歸，見君江客憶荊扉。星沉嶺上人行早，今來唯有禪心在，鄉路翻成向翠微。
戲贈韓判官紳卿
作者：李端（唐）

少尋道士居嵩嶺，晚事高僧住沃洲。齒發未知何處老，獨怪子猷緣掌馬，雪時不肯更乘舟。
送周長史
作者：李端（唐）

青楓樹裡宣城郡，獨佐諸侯上板橋。江客亦能傳好信，別有空園落桃杏，知將絲組系蘭橈。
題故將軍莊
作者：李端（唐）

曾將數騎過桑幹，遙對單於飭馬鞍。塞北征兒諳用劍，唯有老身如刻畫，猶期聖主解衣看。
夜投豐德寺謁海上人
作者：李端（唐）

半夜中峰有磬聲，偶尋樵者問山名。上方月曉聞僧語，願得遠山知姓字，焚香洗缽過餘生。
塞上
作者：李端（唐）

二十在邊城，軍中得勇名。卷旗收敗馬，佔磧擁殘兵。覆陣烏鳶起，燒山草木明。塞閑思遠獵，師老厭分營。雪嶺無人跡，冰河足雁聲。李陵甘此沒，惆悵漢公卿。
送彭將軍雲中覲兄
作者：李端（唐）

聞說蒼鷹守，今朝欲下韝。因令白馬將，兼道覓封侯。略地關山冷，防河雨雪稠。翻弓騁猿臂，承箭惜貂裘。設伏軍謀密，坑降塞邑愁。報恩唯有死，莫使漢家羞。
奉贈苗員外
作者：李端（唐）

朱戶敞高扉，青槐礙落暉。八龍承慶重，三虎遞朝歸。坐竹人聲絕，橫琴鳥語稀。花慚潘嶽貌，年稱老萊衣。葉暗新櫻熟，絲長粉蝶飛。應憐魯儒賤，空與故山違。
酬丘拱外甥覽餘舊文見寄
作者：李端（唐）

丘遲本才子，始冠即周旋。舅乏郤鑒愛，君如衛玠賢。禮將金友等，情向玉人偏。鄙俗那勞似，龍鍾卻要憐。投磚聊取笑，贈綺一何妍。野坐臨黃菊，溪行踏綠錢。巖高雲反下，洞黑水潛穿。僻嶺猿偷慄，枯池雁唼蓮。身居霞外寺，思發月明田。猶恨縈塵網，昏昏過歲年。
贈岐山薑明府
作者：李端（唐）

昨夜聞山雨，歸心便似遲。幾回驚葉落，即到白頭時。雁影將魂去，蟲聲與淚期。馬卿兼病老，宋玉對秋悲。謝客才為別，陶公已見思。非關口腹累，自是雪霜姿。釀酒栽黃菊，炊粳折綠葵。山河方入望，風日正宜詩。牧豎寒騎馬，邊烽晚立旗。蘭凋猶有氣，柳脆不成絲。別後如相問，高僧知所之。
下第上薛侍郎
作者：李端（唐）

蓬蓽春風起，開簾卻自悲。如何飄梗處，又到採蘭時。明鏡方重照，微誠寄一辭。家貧求祿早，身賤報恩遲。幸得皮存矣，須勞翼長之。銘肌非厚答，肉骨是前期。縱覺新人好，寧忘舊主疑。終慚太丘道，不為小生私。
奉和秘書元丞杪秋憶終南舊居
作者：李端（唐）

高門有才子，能履古人蹤。白社陶元亮，青雲阮仲容。田園忽歸去，車馬杳難逢。廢巷臨秋水，支頤向暮峰。行魚避楊柳，驚鴨觸芙蓉。石竇紅泉細，山橋紫菜重。鳳雛終食竹，鶴侶暫巢松。願接煙霞賞，羈離計不從。
送歸中丞使新羅
作者：李端（唐）

東望扶桑日，何年是到時。片帆通雨露，積水隔華夷。浩淼風來遠，虛冥鳥去遲。長波靜雲月，孤島宿旌旗。別葉傳秋意，回潮動客思。滄溟無舊路，何處問前期。
暮春尋終南柳處士
作者：李端（唐）

龐眉一居士，鶉服隱堯時。種豆初成畝，還丹舊日師。入溪花徑遠，向嶺鳥行遲。紫葛垂苔壁，青菰映柳絲。偶來塵外事，暫與素心期。終恨遊春客，同為歲月悲。
雪夜尋太白道士
作者：李端（唐）

雪路夜朦朧，尋師杏樹東。石壇連竹靜，醮火照山紅。再拜開金籙，焚香使玉童。蓬瀛三島至，天地一壺通。別客曾留藥，逢舟或借風。出遊居鶴上，避禍入羊中。過洞偏回首，登門未發蒙。桑田如可見，滄海幾時空。
得山中道友書寄苗錢二員外
作者：李端（唐）

有謀皆轗軻，非病亦遲回。壯志年年減，馳暉日日催。還山不及伴，到闕又無媒。高臥成長策，微官稱下才。詩人識何謝，居士別宗雷。跡向塵中隱，書從穀口來。藥欄遭鹿踐，澗戶被猿開。野鶴巢雲竇，遊龜上水苔。新歡追易失，故思渺難裁。自有歸期在，勞君示劫灰。
酬前駕部員外郎苗發
作者：李端（唐）

馬融方值校，閱簡複持鉛。素業高風繼，青春壯思全。論文多在夜，宿寺不虛年。自署區中職，同荒郭外田。山鄰三徑絕，野意八行傳。煮玉矜新法，留符識舊仙。涵苔溪溜淺，搖浪竹橋懸。複洞潛棲燕，疏楊半翳蟬。詠歌雖有和，雲錦獨成妍。應以馮唐老，相譏示此篇。
宿薦福寺東池有懷故園因寄元校書
作者：李端（唐）

暮雨風吹盡，東池一夜涼。伏流回弱荇，明月入垂楊。石竹閑開碧，薔薇暗吐黃。倚琴看鶴舞，搖扇引桐香。舊筍方辭籜，新蓮未滿房。林幽花晚發，地遠草先長。撫枕愁華鬢，憑欄想故鄉。露餘清漢直，雲卷白榆行。驚鵲仍依樹，遊魚不過梁。系舟偏憶戴，炊黍願期張。末路還思借，前恩詎敢忘。從來叔夜懶，非是接輿狂。眾病嬰公幹，群憂集孝璋。慚將多誤曲，今日獻周郎。
送王副使還並州
作者：李端（唐）

並州近胡地，此去事風沙。鐵馬垂金絡，貂裘犯雪花。曾持兩郡印，多比五侯家。繼世新恩厚，從軍舊國賒。戍煙千里直，邊雁一行斜。想到清油幕，長謀出左車。
晚春過夏侯校書值其沉醉戲贈
作者：李端（唐）

欹冠枕如意，獨寢落花前。姚馥清時醉，邊韶白日眠。曝褌還當屋，張幕便成天。謁客唯題鳳，偷兒欲覘氈。失杯猶離席，墜履反登筵。本是牆東隱，今為甕下仙。臥龍髯乍磔，棲蝶腹何便。阮籍供琴韻，陶潛餘秫田。人逢轂陽望，春似永和年。顧我非工飲，期君行見憐。嘗知渴羌好，亦覺醉胡賢。炙熟樽方竭，車回轄且全。噀風仍作雨，灑地即成泉。自鄙新豐過，遲回惜十年。
哭張南史因寄南史侄叔宗
作者：李端（唐）

爭路忽摧車，沈鉤未得魚。結交唯我少，喪舊自君初。諫草文難似，圍棋智不如。仲宣新有賦，叔夜近無書。地閉滕公宅，山荒謝客廬。殲良從此恨，福善竟成虛。釀酒多同醉，烹雞或取餘。阮咸雖永別，豈共仲容疏。
長安感事呈盧綸
作者：李端（唐）

十五事文翰，大兒輕孔融。長裾遊邸第，笑傲五侯中。諫獵一朝寢，論邊素未工。蹉跎潘鬢至，蹭蹬阮途窮。貸布憐寧與，無金命未通。王陵固似戇，郭最遂非雄。斂板辭群彥，回車訪老農。詠詩懷洛下，送客憶山東。沈病魂神濁，清齋思慮空。羸將衛玠比，冷共鄴侯同。草舍才遮雨，荊窗不礙風。梨教通子守，酒是遠師供。捫蝨欣時泰，迎貓達歲豐。原門唯有席，井飲但加蔥。少壯矜齊德，高年覺宋聾。寓書先論懶，讀易反求蒙。昔慕能鳴雁，今憐半死桐。秉心猶似矢，搔首忽如蓬。赤葉翻藤架，黃花蓋菊叢。聊將呈匠伯，今已學愚公。
遊終南山因寄蘇奉禮士尊師苗員外
作者：李端（唐）

半嶺逢仙駕，清晨獨採芝。壺中開白日，霧裡卷朱旗。猿鳥知歸路，松蘿見會時。雞聲傳洞遠，鶴語報家遲。童子閑驅石，樵夫樂看棋。依稀醉後拜，恍惚夢中辭。海上終難接，人間益自疑。風塵甘獨老，山水但相思。願得燒丹訣，流沙永待師。
長安書事寄盧綸
作者：李端（唐）

弱冠家廬嶽，從師歲月深。翻同老夫見，殊寡少年心。及此時方晏，因之名亦沈。趨途非要路，避事樂空林。素業在山下，青泉當樹陰。交遊有凋喪，離別代追尋。向秀初聞笛，鐘期久罷琴。殘愁猶滿貌，餘淚可沾襟。勿以朱顏好，而忘白髮侵。終期入靈洞，相與煉黃金。
送郭良輔下第東歸
作者：李端（唐）

獻策不得意，馳車東出秦。暮年千里客，落日萬家春。
妾薄命
作者：李端（唐）

自從君棄妾，憔悴不羞人。唯餘壞粉淚，未免映衫勻。
送暕上人遊春
作者：李端（唐）

獨將支遁去，欲往戴顒家。晴野人臨水，春山樹發花。
晦日同苗員外遊曲江
作者：李端（唐）

晦日同攜手，臨流一望春。可憐楊柳陌，愁殺故鄉人。
溪行逢雨與柳中庸
作者：李端（唐）

日落眾山昏，蕭蕭暮雨繁。那堪兩處宿，共聽一聲猿。
和張尹憶東籬菊
作者：李端（唐）

傳書報劉尹，何事憶陶家。若為籬邊菊，山中有此花。
幽居作
作者：李端（唐）

山舍千年樹，江亭萬裡雲。回潮迎伍相，驟雨送湘君。
題雲際寺暕上人故院
作者：李端（唐）

白髮匆匆色，青山草草心。遠公仍下世，從此別東林。
觀鄰老栽松
作者：李端（唐）

雖過老人宅，不解老人心。何事殘陽裡，栽松欲待陰。
贈胡居士
作者：李端（唐）

孔融過五十，海內故人稀。相府恩猶在，知君未拂衣。
薦福寺送元偉
作者：李端（唐）

送客攀花後，尋僧坐竹時。明朝莫回望，青草馬行遲。
哭苗垂
作者：李端（唐）

舊友無由見，孤墳草欲長。月斜鄰笛盡，車馬出山陽。
客行贈馮著
作者：李端（唐）

旅行雖別路，日暮各思歸。欲下今朝淚，知君亦濕衣。
蕪城
作者：李端（唐）

風吹城上樹，草沒城邊路。城裡月明時，精靈自來去。
贈山中老人
作者：李端（唐）

白首獨一身，青山為四鄰。雖行故鄉陌，不見故鄉人。
拜新月
作者：李端（唐）

開簾見新月，便即下階拜。細語人不聞，北風吹裙帶。
聽箏
作者：李端（唐）

鳴箏金粟柱，素手玉房前。欲得周郎顧，時時誤拂弦。
贈何兆
作者：李端（唐）

文章似揚馬，風骨又清羸。江漢君猶在，英靈信未衰。
同司空文明過堅上人故院
作者：李端（唐）

我與雷居士，平生事遠公。無人知是舊，共到影堂中。
雜詩
作者：李端（唐）

主第辭高飲，石家赴宵會。金谷走車來，玉人騎馬待。
感興
作者：李端（唐）

香爐最高頂，中有高人住。日暮下山來，月明上山去。
問張山人疾
作者：李端（唐）

先生沈病意何如，蓬艾門前客轉疏。不見領徒過絳帳，唯聞與婢削丹書。
江上送客
作者：李端（唐）

故人南去漢江陰，秋雨蕭蕭雲夢深。江上見人應下淚，由來遠客易傷心。
閨情
作者：李端（唐）

月落星稀天欲明，孤燈未滅夢難成。披衣更向門前望，不忿朝來鵲喜聲。
送劉侍郎
作者：李端（唐）

幾人同去謝宣城，未及酬恩隔死生。唯有夜猿知客恨，嶧陽溪路第三聲。
重送鄭宥歸蜀因寄何兆
作者：李端（唐）

黃花西上路何如，青壁連天雁亦疏。為報長卿休滌器，漢家思見茂陵書。
宿石澗店聞婦人哭
作者：李端（唐）

山店門前一婦人，哀哀夜哭向秋雲。自說夫因徵戰死，朝來逢著舊將軍。
與道者別
作者：李端（唐）

聞說滄溟今已淺，何當白鶴更歸來。舊師唯有先生在，忍見門人掩淚回。
長門怨
作者：李端（唐）

金壺漏盡禁門開，飛燕昭陽侍寢回。隨分獨眠秋殿裡，遙聞語笑自天來。
憶友懷野寺舊居
作者：李端（唐）

自嫌野性共人疏，憶向西林更結廬。寄謝山陰許都講，昨來頻得遠公書。
聽夜雨寄盧綸
作者：李端（唐）

暮雨蕭條過鳳城，霏霏颯颯重還輕。聞君此夜東林宿，聽得荷池幾番聲。
昭君詞
作者：李端（唐）

李陵初送子卿回，漢月明時惆悵來。憶著長安舊遊處，千門萬戶玉樓臺。
春晚遊鶴林寺寄使府諸公
作者：李端（唐）

野寺尋春花已遲，背巖惟有兩三枝。明朝攜酒猶堪醉，為報春風且莫吹。
始聞蟬有懷白賓客去歲白有聞蟬見寄詩云祗應催我老兼遣報君知之句
作者：劉禹錫（唐）

蟬韻極清切，始聞何處悲。人含不平意，景值欲秋時。此歲方晼晚，誰家無別離。君言催我老，已是去年詩。
贈樂天
作者：劉禹錫（唐）

一別舊遊盡，相逢俱涕零。在人雖晚達，於樹似冬青。痛飲連宵醉，狂吟滿坐聽。終期拋印綬，共佔少微星。
到郡未浹日登西樓見樂天題詩因即事以寄
作者：劉禹錫（唐）

湖上收宿雨，城中無晝塵。樓依新柳貴，池帶亂苔青。雲水正一望，簿書來繞身。煙波洞庭路，愧彼扁舟人。
秋夕不寐寄樂天
作者：劉禹錫（唐）

洞戶夜簾卷，華堂秋簟清。螢飛過池影，蛩思繞階聲。老枕知將雨，高窗報欲明。何人諳此景，遠問白先生。
冬日晨興寄樂天
作者：劉禹錫（唐）

庭樹曉禽動，郡樓殘點聲。燈挑紅燼落，酒暖白光生。發少嫌梳利，顏衰恨鏡明。獨吟誰應和，須寄洛陽城。
答樂天見憶
作者：劉禹錫（唐）

與老無期約，到來如等閒。偏傷朋友盡，移興子孫間。筆底心無毒，杯前膽不豩。唯餘憶君夢，飛過武牢關。
和樂天誚失婢榜者
作者：劉禹錫（唐）

把鏡朝猶在，添香夜不歸。鴛鴦拂瓦去，鸚鵡透籠飛。不逐張公子，即隨劉武威。新知正相樂，從此脫青衣。
八月十五日夜半雲開然後玩月因書一時之景寄呈樂天
作者：劉禹錫（唐）

半夜碧雲收，中天素月流。開城邀好客，置酒賞清秋。影透衣香潤，光凝歌黛愁。斜輝猶可玩，移宴上西樓。
秋日書懷寄白賓客
作者：劉禹錫（唐）

州遠雄無益，年高健亦衰。興情逢酒在，筋力上樓知。蟬噪芳意盡，雁來愁望時。商山紫芝客，應不向秋悲。
酬樂天初冬早寒見寄
作者：劉禹錫（唐）

乍起衣猶冷，微吟帽半欹。霜凝南屋瓦，雞唱後園枝。洛水碧雲曉，吳宮黃葉時。兩傳千里意，書劄不如詩。
和令狐相公郡齋對紫薇花
作者：劉禹錫（唐）

明麗碧天霞，豐茸紫綬花。香聞荀令宅，豔入孝王家。幾歲自榮樂，高情方歎嗟。有人移上苑，猶足佔年華。
令狐相公俯贈篇章斐然仰謝
作者：劉禹錫（唐）

鄂渚臨流別，梁園沖雪來。旅愁隨凍釋，歡意待花開。城曉烏頻起，池春雁欲回。飲和心自醉，何必管絃催。
酬令狐相公早秋見寄
作者：劉禹錫（唐）

公來第四秋，樂國號無愁。軍士遊書肆，商人佔酒樓。熊羆交黑槊，賓客滿青油。今日文章主，梁王不姓劉。
和令狐相公入潼關
作者：劉禹錫（唐）

寒光照旌節，關路曉無塵。吏謁前丞相，山迎舊主人。東瞻軍府靜，西望敕書頻。心共黃河水，同升天漢津。
和令狐相公尋白閣老見留小飲因贈
作者：劉禹錫（唐）

傲士更逢酒，樂天仍對花。文章管星曆，情興佔年華。宦達翻思退，名高卻不誇。惟存浩然氣，相共賞煙霞。
酬令狐相公雪中游玄都見憶
作者：劉禹錫（唐）

好雪動高情，心期在玉京。人披鶴氅出，馬踏象筵行。照耀樓臺變，淋漓松桂清。玄都留五字，使入步虛聲。
和令狐相公以司空裴相見招南亭看雪四韻
作者：劉禹錫（唐）

重門不下關，樞務有餘閑。上客同看雪，高亭盡見山。瑞呈霄漢外，興入笑言間。知是平陽會，人人帶酒還。
和鄆州令狐相公春晚對花
作者：劉禹錫（唐）

朱門退公後，高興對花枝。望闕無窮思，看書欲盡時。含芳朝競發，凝豔晚相宜。人意殷勤惜，狂風豈得知。
酬令狐相公春日言懷見寄
作者：劉禹錫（唐）

前陪看花處，鄰裡近王昌。今想臨戎地，旌旗出汶陽。營飛柳絮雪，門耀戟枝霜。東望清河水，心隨艑上郎。
途次大梁雪中奉天平令狐相公書問兼示新什因思曩歲從此拜辭形於短篇以申仰謝
作者：劉禹錫（唐）

遠守宦情薄，故人書信來。共曾花下別，今獨雪中回。紙尾得新什，眉頭還暫開。此時同雁鶩，池上一徘徊。
酬令狐相公秋懷見寄
作者：劉禹錫（唐）

寂寞蟬聲靜，差池燕羽回。秋風憐越絕，朔氣想臺駘。相去數千里，無因同一杯。殷勤望飛雁，新自塞垣來。
酬太原令狐相公見寄
作者：劉禹錫（唐）

書信來天外，瓊瑤滿匣中。衣冠南渡遠，旌節北門雄。鶴唳華亭月，馬嘶榆塞風。山川幾千里，惟有兩心同。
酬令狐相公歲暮遠懷見寄
作者：劉禹錫（唐）

別侶孤鶴怨，沖天威鳳歸。容光一以間，夢想是耶非。芳訊遠彌重，知音老更稀。不如湖上雁，北向整毛衣。
酬令狐相公親仁郭家花下即事見寄
作者：劉禹錫（唐）

荀令園林好，山公遊賞頻。豈無花下侶，遠望眼中人。斜日漸移影，落英紛委塵。一吟相思曲，惆悵江南春。
酬令狐相公首夏閒居書懷見寄
作者：劉禹錫（唐）

蕙草芳未歇，綠槐陰已成。金罍唯獨酌，瑤瑟有離聲。翔泳各殊勢，篇章空寄情。應憐三十載，未變使君名。
酬令狐相公庭前白菊花謝偶書所懷見寄
作者：劉禹錫（唐）

數叢如雪色，一旦冒霜開。寒蕊差池落，清香斷續來。思深含別怨，芳謝惜年催。千里難同賞，看看又早梅。
酬令狐相公季冬南郊宿齋見寄
作者：劉禹錫（唐）

壇下雪初霽，南城凍欲生。齋心祠上帝，高步領名卿。沐浴含芳澤，周旋聽佩聲。猶憐廣平守，寂寞竟何成。
貞元中侍郎舅氏牧華州時餘再忝科第前後由華覲謁陪登伏毒寺屢焉亦曾賦詩題於梁棟今典馮翊暇日登樓南望三峰浩然生思追想昔年之事因成篇題舊寺
作者：劉禹錫（唐）

曾作關中客，頻經伏毒巖。晴煙沙苑樹，晚日渭川帆。昔是青春貌，今悲白雪髯。郡樓空一望，含意卷高簾。
酬令狐相公杏園花下飲有懷見寄
作者：劉禹錫（唐）

年年曲江望，花發即經過。未飲心先醉，臨風思倍多。三春看又盡，兩地欲如何。日望長安道，空成勞者歌。
令狐相公見示題洋州崔侍郎宅雙木瓜花頃接侍郎同舍陪宴樹下吟玩來什輒成和章
作者：劉禹錫（唐）

金牛蜀路遠，玉樹帝城春。榮耀生華館，逢迎欠主人。簾前疑小雪，牆外麗行塵。來去皆回首，情深是德鄰。
和令狐相公春早朝回鹽鐵使院中作
作者：劉禹錫（唐）

柳動禦溝清，威遲堤上行。城隅日未過，山色雨初晴。鶯避傳呼起，花臨府署明。簿書盈幾案，要自有高情。
和令狐僕射相公題龍回寺
作者：劉禹錫（唐）

茲地回鑾日，皇家禪聖時。路無胡馬跡，人識漢官儀。天子旌旗度，法王龍象隨。知懷去家歎，經此益遲遲。
令狐相公頻示新什早春南望遐想漢中因抒短章以寄情愫
作者：劉禹錫（唐）

軍城臨漢水，旌旆起春風。遠思見江草，歸心看塞鴻。野花沿古道，新葉映行宮。惟有詩兼酒，朝朝兩不同。
和令狐相公詠梔子花
作者：劉禹錫（唐）

蜀國花已盡，越桃今已開。色疑瓊樹倚，香似玉京來。且賞同心處，那憂別葉催。佳人如擬詠，何必待寒梅。
酬令狐相公新蟬見寄
作者：劉禹錫（唐）

相去三千里，聞蟬同此時。清吟曉露葉，愁噪夕陽枝。忽爾弦斷絕，俄聞管參差。洛橋碧雲晚，西望佳人期。
酬樂天閑臥見寄
作者：劉禹錫（唐）

散誕向陽眠，將閑敵地仙。詩情茶助爽，藥力酒能宣。風碎竹間日，露明池底天。同年未同隱，緣欠買山錢。
酬樂天小亭寒夜有懷
作者：劉禹錫（唐）

寒夜陰雲起，疏林宿鳥驚。斜風閃燈影，迸雪打窗聲。竟夕不能寐，同年知此情。漢皇無奈老，何況本書生。
將之官留辭裴令公留守
作者：劉禹錫（唐）

祖帳臨伊水，前旌指渭河。風煙裡數少，雲雨別情多。重疊受恩久，邅回如命何。東山與東閣，終異再經過。
酬喜相遇同州與樂天替代
作者：劉禹錫（唐）

舊託松心契，新交竹使符。行年同甲子，筋力羨丁夫。別後詩成帙，攜來酒滿壺。今朝停五馬，不獨為羅敷。
閑坐憶樂天以詩問酒熟未
作者：劉禹錫（唐）

案頭開縹帙，肘後檢青囊。唯有達生理，應無治老方。減書存眼力，省事養心王。君酒何時熟，相攜入醉鄉。
秋中暑退贈樂天
作者：劉禹錫（唐）

暑服宜秋著，清琴入夜彈。人情皆向菊，風意欲摧蘭。歲稔貧心泰，天涼病體安。相逢取次第，卻甚少年歡。
樂天池館夏景方妍白蓮初開彩舟空泊唯邀緇侶因以戲之
作者：劉禹錫（唐）

池館今正好，主人何寂然。白蓮方出水，碧樹未鳴蟬。靜室宵聞磬，齋廚晚絕煙。蕃僧如共載，應不是神仙。
酬樂天感秋涼見寄
作者：劉禹錫（唐）

庭晚初辨色，林秋微有聲。槿衰猶強笑，蓮迥卻多情。簷燕歸心動，韝鷹俊氣生。閒人佔閑景，酒熟且同傾。
秋晚新晴夜月如練有懷樂天
作者：劉禹錫（唐）

雨歇晚霞明，風調夜景清。月高微暈散，雲薄細鱗生。露草百蟲思，秋林千葉聲。相望一步地，脈脈萬重情。
新秋對月寄樂天
作者：劉禹錫（唐）

月露發光彩，此時方見秋。夜涼金氣應，天靜火星流。蛩響偏依井，螢飛直過樓。相知盡白首，清景複追遊。
酬樂天小臺晚坐見憶
作者：劉禹錫（唐）

小臺堪遠望，獨上清秋時。有酒無人勸，看山只自知。幽禽囀新竹，孤蓮落靜池。高門勿遽掩，好客無前期。
早秋雨後寄樂天
作者：劉禹錫（唐）

夜雲起河漢，朝雨灑高林。梧葉先風落，草蟲迎濕吟。簟涼扇恩薄，室靜琴思深。且喜炎前別，安能懷寸陰。
秋晚病中樂天以詩見問力疾奉酬
作者：劉禹錫（唐）

耳虛多聽遠，輾轉晨雞鳴。一室背燈臥，中宵掃葉聲。蘭芳經雨敗，鶴病得秋輕。肯踏衡門草，唯應是友生。
和樂天燒藥不成命酒獨醉
作者：劉禹錫（唐）

九轉欲成就，百神應主持。嬰啼鼎上去，老貌鏡前悲。卻顧空丹灶，迴心向酒卮。醺然耳熱後，暫似少年時。
元日樂天見過因舉酒為賀
作者：劉禹錫（唐）

漸入有年數，喜逢新歲來。震方天籟動，寅位帝車回。門巷掃殘雪，林園驚早梅。與君同甲子，壽酒讓先杯。
酬馬大夫以愚獻通草茇葜酒感通拔二字因而寄別之作
作者：劉禹錫（唐）

泥沙難振拔，誰複問窮通。莫訝提壺贈，家傳枕曲風。成謠獨酌後，深意片言中。不進終無已，應須荀令公。
奉和司空裴相公中書即事通簡舊僚之作
作者：劉禹錫（唐）

譚笑在巖廊，人人盡所長。儀形見山立，文字動星光。日運丹青筆，時看赤白囊。佇聞戎馬息，入賀領鴛行。
微之鎮武昌中路見寄藍橋懷舊之作淒然繼和兼寄安平
作者：劉禹錫（唐）

今日油幢引，他年黃紙追。同為三楚客，獨有九霄期。宿草恨長在，傷禽飛尚遲。武昌應已到，新柳映紅旗。
將赴蘇州途出洛陽留守李相公累申宴餞寵行話舊形於篇章謹抒下情以申仰謝
作者：劉禹錫（唐）

歲杪風物動，雪餘宮苑晴。兔園賓客至，金穀管絃聲。洛水故人別，吳宮新燕迎。越郎憂不淺，懷袖有瓊英。
牛相公留守見示城外新墅有溪竹秋月親情多往宿遊恨不得去因成四韻兼簡洛中親故之什兼命同作
作者：劉禹錫（唐）

別墅洛城外，月明村野通。光輝滿地上，絲管發舟中。堤豔菊花露，島涼松葉風。高情限清禁，寒漏滴深宮。
牛相公林亭雨後偶成
作者：劉禹錫（唐）

飛雨過池閣，浮光生草樹。新竹開粉奩，初蓮爇香注。野花無時節，水鳥自來去。若問知境人，人間第一處。
酬滑州李尚書秋日見寄
作者：劉禹錫（唐）

一入石渠署，三聞宮樹蟬。丹霄未得路，白髮又添年。雙節外臺貴，孤簫中禁傳。徵黃在旦夕，早晚發南燕。
和西川李尚書漢州微月遊房太尉西湖
作者：劉禹錫（唐）

木落漢川夜，西湖懸玉鉤。旌旗環水次，舟楫泛中流。目極想前事，神交如共遊。瑤琴久已絕，松韻自悲秋。
和重題
作者：劉禹錫（唐）

林端落照盡，湖上遠嵐清。水榭芝蘭室，仙舟魚鳥情。人琴久寂寞，煙月若平生。一泛釣璜處，再吟鏘玉聲。
酬李相公喜歸鄉國自鞏縣夜泛洛水見寄
作者：劉禹錫（唐）

鞏樹煙月上，清光含碧流。且無三已色，猶泛五湖舟。鵬息風還起，鳳歸林正秋。雖攀小山桂，此地不淹留。
和李相公平泉潭上喜見初月
作者：劉禹錫（唐）

家山見初月，林壑悄無塵。幽境此何夕，清光如為人。潭空破鏡入，風動翠蛾嚬。會向瑣窗望，追思伊洛濱。
和李相公初歸平泉過龍門南嶺遙望山居即事
作者：劉禹錫（唐）

暫別明庭去，初隨優詔還。曾為鵬鳥賦，喜過鑿龍山。新墅煙火起，野程泉石間。巖廊人望在，只得片時閑。
和李相公以平泉新墅獲方外之名因為詩以報洛中士君子兼見寄之什
作者：劉禹錫（唐）

業繼韋平後，家依昆閬間。恩華辭北第，瀟灑愛東山。滿室圖書在，入門松菊閑。垂天雖暫息，一舉出人寰。
發蘇州後登武丘寺望海樓
作者：劉禹錫（唐）

獨宿望海樓，夜深珍木冷。僧房已閉戶，山月方出嶺。碧池涵劍彩，寶剎搖星影。卻憶郡齋中，虛眠此時景。
松江送處州奚使君
作者：劉禹錫（唐）

吳越古今路，滄波朝夕流。從來別離地，能使管絃愁。江草帶煙暮，海雲含雨秋。知君五陵客，不樂石門遊。
題報恩寺
作者：劉禹錫（唐）

雲外支硎寺，名聲敵虎丘。石文留馬跡，峰勢聳牛頭。泉眼潛通海，松門預帶秋。遲回好風景，王謝昔曾遊。
罷郡姑蘇北歸渡揚子津
作者：劉禹錫（唐）

幾歲悲南國，今朝賦北征。歸心渡江勇，病體得秋輕。海闊石門小，城高粉堞明。金山舊遊寺，過岸聽鐘聲。故國荒臺在，前臨震澤波。綺羅隨世盡，麋鹿古時多。築用金錘力，摧因石鼠窠。昔年雕輦路，唯有采樵歌。
尋汪道士不遇
作者：劉禹錫（唐）

仙子東南秀，泠然善馭風。笙歌五雲裡，天地一壺中。受籙金華洞，焚香玉帝宮。我來君閉戶，應是向崆峒。
謝柳子厚寄疊石硯
作者：劉禹錫（唐）

常時同硯席，寄硯感離群。清越敲寒玉，參差疊碧雲。煙嵐餘斐亹，水墨兩氛氳。好與陶貞白，松窗寫紫文。
元日感懷
作者：劉禹錫（唐）

振蟄春潛至，湘南人未歸。身加一日長，心覺去年非。燎火委虛燼，兒童衒綵衣。異鄉無舊識，車馬到門稀。
謝宣州崔相公賜馬
作者：劉禹錫（唐）

浮雲金絡膝，昨日別朱輪。銜草如懷戀，嘶風尚意頻。曾將比君子，不是換佳人。從此西歸路，應容躡後塵。
南中書來
作者：劉禹錫（唐）

君書問風俗，此地接炎州。淫祀多青鬼，居人少白頭。旅情偏在夜，鄉思豈唯秋。每羨朝宗水，門前盡日流。
題招隱寺
作者：劉禹錫（唐）

隱士遺塵在，高僧精舍開。地形臨渚斷，江勢觸山回。楚野花多思，南禽聲例哀。殷勤最高頂，閑即望鄉來。
思歸寄山中友人
作者：劉禹錫（唐）

蕭條對秋色，相憶在雲泉。木落病身死，潮平歸思懸。涼鐘山頂寺，暝火渡頭船。此地非吾士，閑留又一年。
有感
作者：劉禹錫（唐）

死且不自覺，其餘安可論。昨宵鳳池客，今日雀羅門。騎吏塵未息，銘旌風已翻。平生紅粉愛，惟解哭黃昏。
途次敷水驛伏睹華州舅氏昔日行縣題詩處潸然有感
作者：劉禹錫（唐）

昔日股肱守，朱輪茲地遊。繁華日已謝，章句此空留。蔓草佳城閉，故林棠樹秋。今來重垂淚，不忍過西州。
奉和鄭相公以考功十弟山姜花俯賜篇詠
作者：劉禹錫（唐）

採擷黃姜蕊，封題青瑣闈。共聞調膳日，正是退朝歸。響為纖筵發，情隨彩翰飛。故將天下寶，萬裡與光輝。
題淳於髡墓
作者：劉禹錫（唐）

生為齊贅婿，死作楚先賢。應以客卿葬，故臨官道邊。寓言本多興，放意能合權。我有一石酒，置君墳樹前。
水國詩
作者：陸龜蒙（唐）

水國不堪旱，斯民生甚微。直至葭菼少，敢言魚蟹肥。我到荒村無食啖，對案又非梁謝覽。況是幹苗結子疏，
井上桐
作者：陸龜蒙（唐）

美人傷別離，汲井長待曉。愁因轆轤轉，驚起雙棲鳥。獨立傍銀床，碧桐風嫋嫋。
門前路
作者：陸龜蒙（唐）

門前向城路，一直複一曲。曲去日中還，直行日暮宿。何必日中還，曲途荊棘間。
彼農二章
作者：陸龜蒙（唐）

世路澆險，淳風蕩除。彼農家流，猶存厥初。槁焉而席，以負以載，悉薅悉鉏，我慕聖道，我耽古書。小倦於學，所謂饑寒，汝何逭歟。禹貢厥田，上下各異。善人為邦，民受其賜。去年西成，退輸弗供，進訴弗視。號於旻天，以血為淚。孟子有言，
奉酬襲美苦雨見寄
作者：陸龜蒙（唐）

松篁交加午陰黑，別是江南煙靄國。頑雲猛雨更相欺，螢飛漸多屋漸薄，一注愁霖當面落。愁霖愁霖爾何錯，昔年嘗過杜子美，亦得高歌破印紙。慣曾掀攪大筆多，哀弦怨柱合為吟，cL我窮棲蓬藋裡。初悲濕翼何由起，我本曾無一稜田，平生嘯傲空漁船。有時赤腳弄明月，伊予不戰不耕人，敢怨烝黎無糝粒。不然受性圓如規，有頭強方心強直，撐拄頹風不量力。自愛垂名野史中，橫眠木榻忘華薦，對食露葵輕八珍。欲窮玄，鳳未白。欲懷仙，鯨尚隔。不如驅入醉鄉中，只恐醉鄉田地窄。
夏日閒居作四聲詩寄襲美：平聲
作者：陸龜蒙（唐）

荒池菰蒲深，閑階莓苔平。江邊松篁多，人家簾櫳清。為書淩遺編，調弦誇新聲。求歡雖殊途，探幽聊怡情。
夏日閒居作四聲詩寄襲美：平上聲
作者：陸龜蒙（唐）

朝煙涵樓臺，晚雨染島嶼。漁童驚狂歌，艇子喜野語。山容堪停杯，柳影好隱暑。年華如飛鴻，鬥酒幸且舉。
夏日閒居作四聲詩寄襲美：平去聲
作者：陸龜蒙（唐）

新開窗猶偏，自種蕙未遍。書簽風搖聞，釣榭霧破見。耕耘閑之資，嘯詠性最便。希夷全天真，詎要問貴賤。
夏日閒居作四聲詩寄襲美：平入聲
作者：陸龜蒙（唐）

端居愁無涯，一夕發欲白。因為鸞章吟，忽憶鶴骨客。手披丹臺文，腳著赤玉舄。如蒙清音酬，若渴吸月液。
奉酬襲美苦雨四聲重寄三十二句：平聲
作者：陸龜蒙（唐）

幽棲眠疏窗，豪居憑高樓。浮漚驚跳丸，寒聲思重裘。床前垂文竿，巢邊登輕舟。雖無東皋田，還生魚乎憂。
奉酬襲美苦雨四聲重寄三十二句：平上聲
作者：陸龜蒙（唐）

層雲愁天低，久雨倚檻冷。絲禽藏荷香，錦鯉繞島影。心將時人乖，道與隱者靜。桐陰無深泉，所以逞短綆。
奉酬襲美苦雨四聲重寄三十二句：平去聲
作者：陸龜蒙（唐）

烏蟾俱沈光，晝夜恨暗度。何當乘雲螭，面見上帝訴。臣言陰雲欺，詔用利劍付。回車誅群奸，自散萬籟怒。
奉酬襲美苦雨四聲重寄三十二句：平入聲
作者：陸龜蒙（唐）

危簷仍空階，十日滴不歇。青莎看成狂，白菊即欲沒。吳王荒金尊，越妾挾玉瑟。當時雖愁霖，亦若惜落月。
曉起即事因成迴文寄襲美
作者：陸龜蒙（唐）

平波落月吟閑景，暗幌浮煙思起人。清露曉垂花謝半，晴寺野尋同去好，古碑苔字細書勻。
迴文
作者：陸龜蒙（唐）

靜煙臨碧樹，殘雪背晴樓。冷天侵極戍，寒月對行舟。
疊韻山中吟
作者：陸龜蒙（唐）

瓊英輕明生，石脈滴瀝碧。玄鉛仙偏憐，白幘客亦惜。
雙聲溪上思
作者：陸龜蒙（唐）

溪空唯容雲，木密不隕雨。迎漁隱映間，安問謳雅櫓。
疊韻吳宮詞二首
作者：陸龜蒙（唐）

膚愉吳都姝，眷戀便殿宴。逡巡新春人，轉面見戰箭。紅櫳通東風，翠珥醉易墜。平明兵盈城，棄置遂至地。
和胥口即事
作者：陸龜蒙（唐）

雨後山容若動，天寒樹色如消。目送回汀隱隱，莫問吳趨行樂，酒旗竿倚河橋。把釣絲隨浪遠，採蓮衣染香濃。綠倒紅飄欲盡，即是清霜剖野，乘閑莫厭來重。
齊梁怨別
作者：陸龜蒙（唐）

寥寥缺月看將落，簷外霜華染羅幕。不知蘭棹到何山，應倚相思樹邊泊。
閒居雜題五首：鳴蜩早
作者：陸龜蒙（唐）

閑來倚杖柴門口，鳥下深枝啄晚蟲。周步一池銷半日，十年聽此鬢如蓬。
閒居雜題五首：野態真
作者：陸龜蒙（唐）

君如有意耽田裡，予亦無機向藝能。心跡所便唯是直，人間聞道最先憎。
閒居雜題五首：松間斟
作者：陸龜蒙（唐）

子山園靜憐幽木，公幹詞清詠蓽門。月上風微蕭灑甚，鬥醪何惜置盈尊。
閒居雜題五首：飲巖泉
作者：陸龜蒙（唐）

已甘茅洞三君食，欠買桐江一朵山。嚴子瀨高秋浪白，水禽飛盡釣舟還。
閒居雜題五首：當軒鶴
作者：陸龜蒙（唐）

自笑與人乖好尚，田家山客共柴車。幹時未似棲廬雀，鳥道閑攜相爾書。
藥名離合夏日即事三首
作者：陸龜蒙（唐）

乘屐著來幽砌滑，石罌煎得遠泉甘。草堂只待新秋景，天色微涼酒半酣。避暑最須從樸野，葛巾筠席更相當。歸來又好乘涼釣，藤蔓陰陰著雨香。窗外曉簾還自卷，柏煙蘭露思晴空。青箱有意終須續，斷簡遺編一半通。
和襲美懷錫山藥名離合二首
作者：陸龜蒙（唐）

鶴伴前溪栽白杏，人來陰洞寫枯松。蘿深境靜日欲落，石上未眠聞遠鐘。佳句成來誰不伏，神丹偷去亦須防。風前莫怪攜詩槁，本是吳吟蕩槳郎。
和襲美懷鹿門縣名離合二首
作者：陸龜蒙（唐）

雲容覆枕無非白，水色侵磯直是藍。田種紫芝餐可壽，春來何事戀江南。竹溪深處猿同宿，松閣秋來客共登。封徑古苔侵石鹿，城中誰解訪山僧。
寒日古人名
作者：陸龜蒙（唐）

初寒朗詠裴回立，欲謝玄關早晚開。昨日登樓望江色，魚梁鴻雁幾多來。
句
作者：陸龜蒙（唐）

幾點社翁雨，一番花信風。水鳥歌婦女，衣襟便佞舌。溪山自是清涼國，松竹合封蕭灑侯。山上花明水上曛，一橈青翰破霞文。白帝霜輿欲禦秋。但說漱流並枕石，不辭蟬腹與龜腸。頭方不會王門事，塵土空緇白薴衣。秋來懶上向吳亭。
柳
作者：羅紹威（唐）

妝點青春更有誰，青春常許佔先知。亞夫營畔風輕處，交情別緒論多少，好向仁人贈一枝。
白菊
作者：羅紹威（唐）

雖被風霜競欲催，皎然顏色不低摧。已疑素手能妝出，尋思閉戶中宵見，應認寒窗雪一堆。
句
作者：羅紹威（唐）

樓前澹澹雲頭日，簾外蕭蕭雨腳風。
清明登奉先城樓
作者：羅袞（唐）

年來年去只艱危，春半堯山草尚衰。四海清平耆舊見，拭盡賈生無限淚，一行歸雁遠參差。
清明赤水寺居
作者：羅袞（唐）

榆火輕煙處處新，旋從閑望到諸鄰。浮生浮世只多事，蓑衣毳衲誠吾黨，自結村園一社貧。
贈羅隱
作者：羅袞（唐）

平日時風好涕流，讒書雖盛一名休。寰區歎屈瞻天問，何當世祖從人望，早以公臺命卓侯。
哭趙州和尚二首
作者：王鎔（唐）

師離dt水動王侯，心印光潛麈尾收。碧落霧霾松嶺月，縱是瞭然雲外客，每瞻瓶幾淚還流。佛日西傾祖印隳，珠沈丹沼月沈輝。影敷丈室爐煙慘，解空弟子絕悲喜，猶自潸然對雪幃。
答同年李昉見贈次韻
作者：鄧洵美（唐）

詞場幾度讓長鞭，又向清朝賀九遷。品秩雖然殊此日，今日相逢翻自愧，閑吟對酒倍潸然。
除夜長安作
作者：李京（唐）

長安朔風起，窮巷掩雙扉。新歲明朝是，故鄉何路歸。鬢絲饒鏡色，隙雪奪燈輝。卻羨秦州雁，逢春盡北飛。
登嶺望
作者：許鼎（唐）

淼淼三江水，悠悠五嶺關。雁飛猶不度，人去若為還。
崿嶺四望
作者：許鼎（唐）

漢家仙仗在鹹陽，洛水東流出建章。野老至今猶望幸，離宮秋樹獨蒼蒼。
官左拾遺歸隱作
作者：王易簡（唐）

汩沒朝班愧不才，誰能低折向塵埃。青山得去且歸去，官職有來還自來。
悼楊氏妓琴絃
作者：朱褒（唐）

魂歸寥廓魄歸泉，只住人間十五年。昨日施僧裙帶上，斷腸猶系琵琶弦。
公子行
作者：黃損（唐）

春草綠綿綿，驕驂驟暖煙。微風飄樂韻，半日醉花邊。打鵲拋金盞，招人舉玉鞭。田翁與蠶婦，平地看神仙。
讀史
作者：黃損（唐）

逐鹿走紅塵，炎炎火德新。家肥生孝子，國霸有餘臣。帝道雲龍合，民心草木春。須知煙閣上，一半老儒真。
出山吟
作者：黃損（唐）

來書初出白雲扃，乍躡秋風馬走輕。遠近留連分嶽色，昨夜細看雲色裡，進賢星座甚分明。
書壁
作者：黃損（唐）

一別人間歲月多，歸來人事已銷磨。惟有門前鑒池水，春風不改舊時波。
句
作者：黃損（唐）

機關才運動，勝敗便相隨。忽遇南遷客，若為西入心。往來三島近，活計一囊空。三通明主詔，一片白雲心。掃地待明月，踏花迎野僧。水諳彭澤闊，山憶武陵深。金鐙冷光風宛轉，錦袍紅潤雨霏微。高齊日月方為道，動合乾坤始是心。傍水野禽通體白，飣盤山果半邊紅。而今世上多離別，莫向相思樹下啼。（《鷓鴣》，
梁郊祀樂章：慶肅
作者：張袞（唐）

籩豆簠簋，黍稷非馨。懿茲彝器，厥德惟明。金石匏革，以和以平。由此無疆，期乎永寧。
梁郊祀樂章：慶熙
作者：張袞（唐）

哲後躬享，旨酒斯陳。王恭無斁，嚴祀惟寅。皇祖以配，大孝以振。宜錫景福，永休下民。
梁郊祀樂章：慶隆
作者：張袞（唐）

恭祀上帝，於國之陽。爵醴是荷，鴻基永昌。
梁郊祀樂章：慶融
作者：張袞（唐）

道和氣兮襲氤氳，宣皇規兮彰聖神。服遐裔兮敷質文，格苗扈兮息煙塵。
梁郊祀樂章：慶休
作者：張袞（唐）

大業來四夷，仁風和萬國。白日體無私，皇天輔有德。七旬罪已服，六月師方克。偉哉帝道隆，終始常作則。
梁郊祀樂章：慶和
作者：張袞（唐）

煙燎升，禮容徹。誠感達，人神悅。靈貺彰，聖情結。玉座寂，金爐歇。
梁郊祀樂章：慶和
作者：趙光逢（唐）

就陽位，升圜丘。佩雙玉，禦大裘。膺天命，擁神休。萬靈感，百祿遒。秉黃鉞，建朱旗。震八表，清二儀。帝業顯，王道夷。受景命，啟皇基。開九門，懷百神。通肸蠁，接氤氳。明粢薦，廣樂陳。奠嘉璧，燎芳薪。膺寶圖，執左契。德應天，聖饗帝。薦表衷，荷靈惠。壽萬年，祚百世。惟德動天，有感必通。秉茲一德，禋於六宗。欽夤寶命，恭肅禮容。來顧來享，永穆皇風。天惟佑德，闢乃奉天。交感斯在，昭事罔愆。歲功已就，王道無偏。於焉報本，是用告虔。
梁郊祀樂章：慶順
作者：趙光逢（唐）

聖皇戾止，天步舒遲。幹幹睿相，穆穆皇儀。進退必肅，陟降是祗。六變克協，萬靈協隨。
梁郊祀樂章：慶平
作者：趙光逢（唐）

天命降鑒，帝德惟馨。享祀不忒，禮容孔明。奠璧布幣，薦純獻精。神佑以答，敷錫永寧。
獨不見
作者：戴叔倫（唐）

前宮路非遠，舊苑春將遍。玉戶看早梅，雕樑數飛燕。身輕逐舞袖，香暖傳歌扇。自和秋風詞，長侍昭陽殿。誰信後庭人，年年獨不見。
去婦怨
作者：戴叔倫（唐）

出戶不敢啼，風悲日淒淒。心知恩義絕，誰忍分明別。下阪車轔轔，畏逢鄉裡親。空持床前幔，卻寄家中人。忽辭王吉去，為是秋胡死。若比今日情，煩冤不相似。
古意
作者：戴叔倫（唐）

悠悠南山雲，濯濯東流水。念我平生歡，託居在東裡。失既不足憂，得亦不為喜。安貧固其然，處賤寧獨恥。雲閑虛我心，水清澹吾味。雲水俱無心，斯可長伉儷。
南野
作者：戴叔倫（唐）

治田長山下，引流坦溪曲。東山有遺塋，南野起新築。家世素業儒，子孫鄙食祿。披雲朝出耕，帶月夜歸讀。身勩竟亡疲，團團欣在目。野芳綠可採，泉美清可掬。茂樹延晚涼，早田候秋熟。茶烹松火紅，酒吸荷杯綠。解佩臨清池，撫琴看修竹。此懷誰與同，此樂君所獨。
曾遊
作者：戴叔倫（唐）

泊舟古城下，高閣快登眺。大江會彭蠡，群峰豁玄嶠。清影涵空明，黛色凝遠照。碑留太史書，詞刻長公調。絕粒感楚囚，丹衷猶照耀。懷哉不可招，憑闌一悲嘯。
江行
作者：戴叔倫（唐）

漾舟晴川裡，掛席候風生。臨泛何容與，愛此江水清。蘆洲隱遙嶂，露日映孤城。自顧疏野性，屢忘鷗鳥情。聊複於時顧，暫欲解塵纓。驅馳非吾願，虛懷浩已盈。
孤鴻篇
作者：戴叔倫（唐）

江上雙飛鴻，飲啄行相隨。翔風一何厲，中道傷其雌。顧影明月下，哀鳴聲正悲。已無矰繳患，豈乏稻粱資。嗈嗈慕儔匹，遠集清江湄。中有孤文鵷，翩翩好容儀。共欣相知遇，畢志同棲遲。野田鴟鴞鳥，相妒複相疑。鴻志不汝較，奮翼起高飛。焉隨腐鼠欲，負此雲霄期。
感懷二首
作者：戴叔倫（唐）

尺帛無長裁，淺水無長流。水淺易成枯，帛短誰人收。人生取捨間，趨競固非優。舊交跡雖疏，中心自雲稠。新交意雖密，中道生怨尤。踟躕複踟躕，世路今悠悠。主人飲君酒，勸君弗相違。但當盡弘量，觴至無複辭。人生百年中，會合能幾時。不見枝上花，昨滿今漸稀。花落還再開，人老無少期。古來賢達士，飲酒不復疑。
喜雨
作者：戴叔倫（唐）

閒居倦時燠，開軒俯平林。雷聲殷遙空，雲氣布層陰。川上風雨來，灑然滌煩襟。田家共歡笑，溝澮亦已深。團團聚鄰曲，鬥酒相與斟。樵歌野田中，漁釣滄江潯。蒼天暨有念，悠悠終我心。
歎葵花
作者：戴叔倫（唐）

今日見花落，明日見花開。花開能向日，花落委蒼苔。自不同凡卉，看時幾日回。
從軍行
作者：戴叔倫（唐）

丈夫四方誌，結髮事遠遊。遠遊歷燕薊，獨戍邊城陬。西風壟水寒，明月關山悠。酬恩仗孤劍，十年弊貂裘。封侯屬何人，蹉跎雪盈頭。老馬思故櫪，窮鱗憶深流。彈鋏動深慨，浩歌氣橫秋。報國期努力，功名良見收。
九日與敬處士左學士同賦採菊上東山便為首句
作者：戴叔倫（唐）

採菊上東山，山高路非遠。江湖乍遼夐，城郭亦在眼。晝日市井喧，閏年禾稼晚。開尊會佳客，長嘯臨絕巘。戲鶴唳且閑，斷雲輕不卷。鄉心各萬裡，醉話時一展。喬木列遙天，殘陽貫平阪。徒憂徵車重，自笑謀慮淺。卻顧郡齋中，寄傲與君同。
奉天酬別鄭諫議雲逵、盧拾遺景亮見別之作
作者：戴叔倫（唐）

巨孽盜都城，傳聞天下驚。陪臣九江畔，走馬來赴難。伏奏見龍顏，旋持手詔還。單車不可駐，朱檻未遑攀。故人出相餞，共悲行路難。臨岐荷贈言，對酒獨傷魂。世故山川險，憂多思慮昏。重陰蔽芳月，疊嶺明舊雪。泥積轍更深，木冰花不發。鄭君間世賢，忠孝乃雙全。大義棄妻子，至淳易生死。知心三四人，越境千餘裡。駿馬帳前發，驚塵路傍起。樓頭俯首看，莫敢相留止。拜闕奏良圖，留中沃聖謨。洗兵救衛郡，誘敵討幽都。名亞典屬國，良選諫大夫。從容九霄上，談笑授陰符。盧生富才術，特立居近密。採掇獻吾君，朝廷視聽新。寬饒狂自比，汲黯直為鄰。就列繼三事，主文當七人。可憐長守道，不覺五逢春。昔去城南陌，各為天際客。關河煙霧深，寸步音塵隔。羈旅忽相遇，別離又茲夕。前悲涕未幹，後喜心已戚。而我方老大，頗為風眩迫。夫君並少年，何爾鬢須白。惆悵語不盡，裴回情轉劇。一尊自共持，以慰長相憶。
梧桐
作者：戴叔倫（唐）

亭亭南軒外，貞幹修且直。廣葉結青陰，繁花連素色。天資韶雅性，不愧知音識。
孤石
作者：戴叔倫（唐）

迥若千仞峰，孤危不盈尺。早晚他山來，猶帶煙雨跡。貞堅自有分，不亂和氏璧。
花
作者：戴叔倫（唐）

花發炎景中，芳春獨能久。因風任開落，向日無先後。若待秋霜來，蘭蓀共何有。
竹
作者：戴叔倫（唐）

卷籜正離披，新枝複蒙密。翛翛月下聞，褭褭林際出。豈獨對芳菲，終年色如一。
懷素上人草書歌
作者：戴叔倫（唐）

楚僧懷素工草書，古法盡能新有餘。神清骨竦意真率，忽為壯麗就枯澀，龍蛇騰盤獸屹立。馳毫驟墨劇奔駟，人人細問此中妙，懷素自言初不知。
女耕田行
作者：戴叔倫（唐）

乳燕入巢筍成竹，誰家二女種新穀。無人無牛不及犁，去年災疫牛囤空，截絹買刀都市中。頭巾掩面畏人識，疏通畦隴防亂苗，整頓溝塍待時雨。日正南岡下餉歸，
柳花歌送客往桂陽
作者：戴叔倫（唐）

滄浪渡頭柳花發，斷續因風飛不絕。搖煙拂水積翠間，移家深入桂水源，種柳新成花更繁。定知別後消散盡，
邊城曲
作者：戴叔倫（唐）

人生莫作遠行客，遠行莫戍黃沙磧。黃沙磧下八月時，胡笳聽徹雙淚流，羈魂慘慘生邊愁。原頭獵火夜相向，
屯田詞
作者：戴叔倫（唐）

春來耕田遍沙磧，老稚欣欣種禾麥。麥苗漸長天苦晴，捕蝗歸來守空屋，囊無寸帛瓶無粟。十月移屯來向城，艱辛歷盡誰得知，望斷天南淚如雨。
巫山高
作者：戴叔倫（唐）

巫山峨峨高插天，危峰十二淩紫煙。瞿塘嘈嘈急如弦，陸行巉巖水不前。灑淚向流水，淚歸東海邊。含愁對明月，
早春曲
作者：戴叔倫（唐）

青樓昨夜東風轉，錦帳凝寒覺春淺。垂楊搖絲鶯亂啼，玉頰啼紅夢初醒，羞見青鸞鏡中影。儂家少年愛遊逸，
白薴詞
作者：戴叔倫（唐）

館娃宮中露華冷，月落啼鴉散金井。吳王扶頭酒初醒，新裁白薴勝紅綃，玉佩珠纓金步搖。回鸞轉鳳意自嬌，東風吹花落庭樹，春色催人等閒去。大家為歡莫延佇，
行路難
作者：戴叔倫（唐）

出門行路難，富貴安可期。淮陰不免惡少辱，長安車馬隨輕肥，青雲賓從紛交馳。白眼向人多意氣，揚雄閉門空讀書，門前碧草春離離。不如拂衣且歸去，
相思曲
作者：戴叔倫（唐）

高樓重重閉明月，腸斷仙郎來年別。紫蕭橫笛寂無聲，恨滿牙床翡翠衾，怨折金釵鳳凰股。井深轆轤嗟綆短，落紅亂逐東流水，一點芳心為君死。妾身願作巫山雲，
送別錢起
作者：戴叔倫（唐）

陽關多古調，無奈醉中聞。歸夢吳山遠，離情楚水分。孤舟經暮雨，徵路入秋雲。後夜同明月，山窗定憶君。
送張南史
作者：戴叔倫（唐）

陋巷無車轍，煙蘿總是春。賈生獨未達，原憲竟忘貧。草座留山月，荷衣遠洛塵。最憐知己在，林下訪閒人。
春日早朝應制
作者：戴叔倫（唐）

仙仗肅朝官，承平聖主歡。月沈宮漏靜，雨濕禁花寒。丹荔來金闕，朱櫻貢玉盤。六龍扶禦日，只許近臣看。
早行寄朱山人放
作者：戴叔倫（唐）

山曉旅人去，天高秋氣悲。明河川上沒，芳草露中衰。此別又千里，少年能幾時。心知剡溪路，聊且寄前期。
除夜宿石頭驛
作者：戴叔倫（唐）

旅館誰相問，寒燈獨可親。一年將盡夜，萬裡未歸人。寥落悲前事，支離笑此身。愁顏與衰鬢，明日又逢春。
吳明府自遠而來留宿
作者：戴叔倫（唐）

出門逢故友，衣服滿塵埃。歲月不可問，山川何處來。綺城容弊宅，散職寄靈臺。自此留君醉，相歡得幾回。
客夜與故人偶集
作者：戴叔倫（唐）

天秋月又滿，城闕夜千重。還作江南會，翻疑夢裡逢。風枝驚暗鵲，露草覆寒蛩。羈旅長堪醉，相留畏曉鐘。
送友人東歸
作者：戴叔倫（唐）

萬裡楊柳色，出關送故人。輕煙拂流水，落日照行塵。積夢江湖闊，憶家兄弟貧。裴回灞亭上，不語自傷春。
江上別張歡
作者：戴叔倫（唐）

年年五湖上，厭見五湖春。長醉非關酒，多愁不為貧。山川迷道路，伊洛困風塵。今日扁舟別，俱為滄海人。
廣陵送趙主簿自蜀歸絳州甯覲
作者：戴叔倫（唐）

將歸汾水上，遠省錦城來。已泛西江盡，仍隨北雁回。暮雲徵馬速，曉月故關開。漸向庭闈近，留君醉一杯。
別友人
作者：戴叔倫（唐）

擾擾倦行役，相逢陳蔡間。如何百年內，不見一人閑。對酒惜餘景，問程愁亂山。秋風萬裡道，又出穆陵關。
宿城南盛本道懷皇甫冉
作者：戴叔倫（唐）

暑夜宿南城，懷人夢不成。高樓邀落月，疊鼓送殘更。隔浦雲林近，滿川風露清。東碕不可見，矯首若為情。
暉上人獨坐亭
作者：戴叔倫（唐）

蕭條心境外，兀坐獨參禪。蘿月明磐石，松風落澗泉。性空長入定，心悟自通玄。去住渾無跡，青山謝世緣。
送崔融
作者：戴叔倫（唐）

王者應無敵，天兵動遠徵。建牙連朔漠，飛騎入胡城。夜月邊塵影，秋風隴水聲。陳琳能草檄，含笑出長平。
遊少林寺
作者：戴叔倫（唐）

步入招提路，因之訪道林。石龕苔蘚積，香徑白雲深。雙樹含秋色，孤峰起夕陰。屟廊行欲遍，回首一長吟。
崇德道中
作者：戴叔倫（唐）

暖日菜心稠，晴煙麥穗抽。客心雙去翼，歸夢一扁舟。廢塔巢雙鶴，長波漾白鷗。關山明月到，愴惻十年遊。
雨
作者：戴叔倫（唐）

歷歷愁心亂，迢迢獨夜長。春帆江上雨，曉鏡鬢邊霜。啼鳥雲山靜，落花溪水香。家人亦念我，與汝黯相忘。
過賈誼宅
作者：戴叔倫（唐）

一謫長沙地，三年歎逐臣。上書憂漢室，作賦吊靈均。舊宅秋荒草，西風客薦蘋。淒涼回首處，不見洛陽人。
冬日有懷李賀長吉
作者：戴叔倫（唐）

歲晚齋居寂，情人動我思。每因一尊酒，重和百篇詩。月冷猿啼慘，天高雁去遲。夜郎流落久，何日是歸期。
送郎士元
作者：戴叔倫（唐）

白髮金陵客，懷歸不暫留。交情分兩地，行色載孤舟。黃葉蟬吟晚，滄江雁送秋。何年重會此，詩酒複追遊。
春江獨釣
作者：戴叔倫（唐）

獨釣春江上，春江引趣長。斷煙棲草碧，流水帶花香。心事同沙鳥，浮生寄野航。荷衣塵不染，何用濯滄浪。
山居即事
作者：戴叔倫（唐）

巖雲掩竹扉，去鳥帶餘暉。地僻生涯薄，山深俗事稀。養花分宿雨，剪葉補秋衣。野渡逢漁子，同舟蕩月歸。
賦得長亭柳
作者：戴叔倫（唐）

濯濯長亭柳，陰連灞水流。雨搓金縷細，煙褭翠絲柔。送客添新恨，聽鶯憶舊遊。贈行多折取，那得到深秋。
客中言懷
作者：戴叔倫（唐）

白髮照烏紗，逢人只自嗟。官閑如致仕，客久似無家。夜雨孤燈夢，春風幾度花。故園歸有日，詩酒老生涯。